2

Betegtájékoztató: Információk a beteg számára

Micafungin Pharma D&S 50 mg por oldatos infúzióhoz való koncentrátumhoz
Micafungin Pharma D&S 100 mg por oldatos infúzióhoz való koncentrátumhoz

mikafungin

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához vagy gyógyszerészéhez.
· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:
1. Milyen típusú gyógyszer a Micafungin Pharma D&S és milyen betegségek esetén alkalmazható?
2. Tudnivalók a Micafungin Pharma D&S‑nal való kezelés előtt
3. Hogyan kerül alkalmazásra a Micafungin Pharma D&S?
4. Lehetséges mellékhatások
5. Hogyan kell a Micafungin Pharma D&S‑t tárolni?
6. A csomagolás tartalma és egyéb információk


1. Milyen típusú gyógyszer az Micafungin Pharma D&S és milyen betegségek esetén alkalmazható?

A Micafungin Pharma D&S mikafungin nevű hatóanyagot tartalmaz. Gombaellenes gyógyszernek nevezik, mert gombasejtek okozta fertőzések kezelésére használják.
A Micafungin Pharma D&S‑t gombasejtek vagy a Candida nevezetű élesztőgomba-sejtek okozta fertőzések kezelésére használják. Hatékony a szisztémás fertőzések esetében (olyan fertőzések, melyek behatoltak a testbe). Megakadályozza a gombasejtfal egy részének kialakulását. A gombának ép sejtfalra van szüksége ahhoz, hogy tovább éljen és növekedjen. A Micafungin Pharma D&S károsítja a gombasejt falát, amely megakadályozza a gombát abban, hogy tovább élhessen és növekedjen.

Az Ön kezelőorvosa a következő körülmények miatt írta fel Önnek a Micafungin Pharma D&S‑t, ha nem áll rendelkezésre más, megfelelő, gombaellenes kezelés (Lásd 2. pont):

· Olyan felnőttek, serdülők és gyermekek – beleértve az újszülötteket is – részére, akik súlyos gombás fertőzéstől szenvednek, amit invazív kandidiázisnak neveznek (olyan fertőzés, amely behatolt a testbe).
· Olyan felnőttek és 16 éves vagy annál idősebb serdülők részére, akiknél a gombás fertőzés a nyelőcsőben (özofáguszban) alakult ki, és akiknél alkalmazható vénán keresztüli (intravénás) kezelés.
· Candida-fertőzés megelőzésére olyan betegeknél, akik csontvelő-átültetésben részesülnek vagy akiknél várható neutropénia (a neutrofil granulocitáknak, a fehérvérsejtek egyik típusának alacsony száma) kialakulása 10 vagy több napig.


2. Tudnivalók a Micafungin Pharma D&S‑nal való kezelés előtt

Ne alkalmazza a Micafungin Pharma D&S‑t
· ha Ön allergiás (túlérzékeny) a mikafunginra, más echinokandinokra (Ecalta‑ra vagy Candidas‑ra) vagy a gyógyszer (6. pontban felsorolt) egyéb összetevőjére.

Figyelmeztetések és óvintézkedések

	Patkányoknál a mikafunginnal való hosszútávú kezelés májkárosodáshoz és a későbbiekben májdaganatok kialakulásához vezetett. Az emberek esetében a májdaganatok kialakulásának lehetséges kockázata nem ismert, így az Ön kezelőorvosa felméri a Micafungin Pharma D&S‑kezelés előnyeit és kockázatait, mielőtt alkalmazná a gyógyszert. Feltétlenül tájékoztassa orvosát, amennyiben súlyos májbetegségben szenved (például májelégtelensége vagy májgyulladása van), vagy ha a korábban végzett májműködési vizsgálatok kóros eredményeket mutattak. A kezelés alatt az Ön májműködését szigorúbban fogják ellenőrizni.



A Micafungin Pharma D&S‑nal való kezelés előtt beszéljen kezelőorvosával vagy gyógyszerészével 
· ha allergiás bármilyen gyógyszerre.
· amennyiben a vörösvértestek széteséséből eredő vérszegénységben (hemolitikus anémia) vagy a vörösvértestek szétesésében (hemolízis) szenved.
· ha vesebetegsége van (például veseelégtelenség vagy a veseműködését jelző vizsgálatok eredményei kórosak). Amennyiben ez előfordul, kezelőorvosa dönthet úgy, hogy a veseműködését gyakrabban fogja ellenőrizni.

A mikafungin a bőr és a nyálkahártya súlyos gyulladását / a bőr kiütését is okozhatja 
(Stevens–Johnson-szindróma és toxikus epidermális nekrolízis).

Egyéb gyógyszerek és a Micafungin Pharma D&S
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.

Különösen fontos, hogy tájékoztassa kezelőorvosát, ha amfotericin B-dezoxikolátot vagy itrakonazolt (gombaellenes szer), szirolimuszt (immunszupresszáns) vagy nifedipint (magas vérnyomás kezelésére használt kalcium‑csatorna blokkoló) alkalmaz. Kezelőorvosa dönthet úgy, hogy módosítja ezeknek a gyógyszereknek az adagját.

A Micafungin Pharma D&S egyidejű alkalmazása étellel és itallal
Mivel a Micafungin Pharma D&S‑t intravénásan (vénán keresztül) alkalmazzák, ezért az ételeket és italokat illetően nincsenek korlátozások.

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszerrel való kezelés előtt beszéljen kezelőorvosával vagy gyógyszerészével.
A Micafungin Pharma D&S‑t nem szabad terhesség alatt alkalmazni, csak ha feltétlenül szükséges.
Amennyiben Micafungin Pharma D&S‑t kap, nem szabad szoptatnia.

A készítmény hatásai a gépjárművezetéshez és a gépek kezeléséhez szükséges képességekre
Valószínűtlen, hogy a mikafungin befolyásolná a gépjárművezetéshez és a gépek kezeléséhez szükséges képességeket, azonban egyes betegeknél a készítmény szédülést válthat ki. Ha Ön szédülést tapasztal, ne vezessen gépjárművet és ne kezeljen semmilyen eszközt vagy gépet. Kérjük, értesítse kezelőorvosát, amennyiben bármilyen olyan hatást észlel, amely problémát okozhat a gépjárművezetéshez és a gépek kezeléséhez szükséges képességeiben.

A Micafungin Pharma D&S nátriumot tartalmaz
Ez a készítmény kevesebb, mint 1 mmol (23 mg) nátriumot tartalmaz adagolási egységenként, azaz gyakorlatilag „nátriummentes”.


3. Hogyan kerül alkalmazásra a Micafungin Pharma D&S?

A Micafungin Pharma D&S‑t orvos, vagy más egészségügyi szakember kell, hogy elkészítse és beadja. A készítmény naponta egyszer, lassú intravénás infúzióban (vénába) kerül beadásra. Kezelőorvosa határozza meg, hogy mennyi Micafungin Pharma D&S‑t fog kapni naponta.

Alkalmazása felnőttek, 16 éves vagy idősebb serdülők, és idős korúak esetében
· Az invazív Candida-fertőzés kezelésének szokásos adagja 100 mg naponta a 40 kg‑nál nagyobb testsúlyú betegek esetében, és 2 mg/testtömegkg naponta, a 40 kg‑os vagy kisebb testsúlyú betegeknél.
· A nyelőcső Candida-fertőzés kezeléséhez szükséges adag naponta 150 mg a 40 kg‑nál nagyobb testsúlyú és 3 mg/testtömegkg a 40 kg‑os vagy kisebb testsúlyú betegeknél.
· Az invazív Candida-fertőzés megelőzésének szokásos adagja 50 mg naponta a 40 kg-nál nagyobb testsúlyú betegeknél és 1 mg/testtömegkg naponta, a 40 kg‑os vagy kisebb testsúlyú betegeknél.

Alkalmazása 4 hónapos vagy annál idősebb gyermekeknél, valamint 16 évesnél fiatalabb serdülőknél
· Az invazív Candida-fertőzés kezelésének szokásos adagja 100 mg naponta a 40 kg‑nál nagyobb testsúlyú betegek esetében, és 2 mg/testtömegkg naponta, a 40 kg‑os vagy kisebb testsúlyú betegeknél.
· Az invazív Candida-fertőzés megelőzésének szokásos adagja 50 mg naponta a 40 kg‑nál nagyobb testsúlyú betegeknél és 1 mg/testtömegkg naponta, a 40 kg‑os vagy kisebb testsúlyú betegeknél.

Alkalmazása 4 hónaposnál fiatalabb gyermekeknél és újszülötteknél
· Az invazív Candida-fertőzés kezelésére alkalmazott szokásos dózis napi 4‑10 mg/testtömegkg.
· Az invazív Candida-fertőzés megelőzésére alkalmazott szokásos dózis napi 2 mg/testtömegkg.

Ha az előírtnál több Micafungin Pharma D&S‑t kapott
Kezelőorvosa figyelemmel kíséri az Ön reakcióit és állapotát, hogy eldöntse, mekkora Micafungin Pharma D&S adagra van szüksége. Mindazonáltal, ha attól tart, hogy esetleg túl sok Micafungin Pharma D&S‑t kapott, azonnal beszéljen kezelőorvosával vagy más egészségügyi szakemberrel.

Ha nem kapott meg egy adag Micafungin Pharma D&S‑t
Kezelőorvosa figyelemmel kíséri az Ön reakcióit és állapotát, hogy eldöntse, mekkora Micafungin Pharma D&S adagra van szüksége. Mindazonáltal. ha attól tart, hogy esetleg kimaradt egy adag Micafungin Pharma D&S, azonnal beszéljen kezelőorvosával vagy más egészségügyi szakemberrel.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Ha Ön allergiás rohamot vagy súlyos bőrreakciót (például a bőr felhólyagosodása és hámlása) tapasztal, azonnal tájékoztassa kezelőorvosát vagy a szakszemélyzetet.

A Micafungin Pharma D&S további mellékhatásai a következők lehetnek:
Gyakori (10 beteg közül legfeljebb 1‑et érinthet)
· kóros vérkép (csökkent fehérvérsejtszám [leukopénia; neutropénia]); csökkent vörösvértestszám (vérszegénység)
· káliumhiány (hipokalémia), magnéziumhiány (hipomagnezémia), kalciumhiány (hipokalcémia) a vérben
· fejfájás
· a vénafal gyulladása (az injekció helyén)
· hányinger, hányás, hasmenés, hasi fájdalom
· kóros májfunkciós vizsgálati eredmények (megemelkedett alkálikus foszfatáz‑, glutamát-oxálacetát-transzamináz (GOT)‑ és glutamát-piruvát-transzamináz (GPT)‑szintek)
· megemelkedett epefestékszint a vérben (hiperbilirubinémia)
· kiütés
· láz
· hidegrázás (borzongás)

Nem gyakori (100 beteg közül legfeljebb 1‑et érinthet)
· kóros vérkép (csökkent vérsejtszám [pancitopénia]); csökkent vérlemezkeszám (trombocitopénia); a fehérvérsejtek bizonyos fajtájának, az eozinofilek számának növekedése; a vér albuminszintjének csökkenése (hipalbuminémia)
· túlérzékenység
· fokozott izzadás
· a nátrium szintjének csökkenése a vérben (hiponatrémia), a káliumszint emelkedése a vérben (hiperkalémia); a foszfát csökkenése a vérben (hipofoszfatémia)
· anorexia (táplálkozási rendellenesség)
· álmatlanság (inszomnia), nyugtalanság, zavartság
· levertség érzése (aluszékonyság)
· remegés
· szédülés
· ízérzés‑zavar
· emelkedett pulzusszám, erősebb szívverés
· szabálytalan szívverés
· magas vagy alacsony vérnyomás
· bőrpír
· légszomj
· emésztési zavar
· székrekedés
· májelégtelenség, májenzimek megemelkedett szintje (gamma‑glutamiltranszferáz); sárgaság (a bőr vagy a szemfehérje besárgulása, a máj vagy a vér betegsége következtében), a belekbe jutó epe mennyiségének csökkenése (kolesztázis); májnagyobbodás, májgyulladás
· viszkető kiütések (csalánkiütések), viszketés, bőrpír (eritéma)
· kóros vesefunkciós vizsgálati eredmények (a vér magas kreatinin‑ és karbamidszintje), súlyosbodó veseelégtelenség
· a laktát‑dehidrogenáz nevű enzim szintjének megemelkedése
· vérrögképződés a vénában, az injekció helyén
· gyulladás az injekció helyén, fájdalom az injekció helyén
· folyadék felhalmozódása a testben

Ritka (1000 beteg közül legfeljebb 1‑et érinthet)
· vérszegénység a vörösvértestek szétesése következtében (hemolitikus anémia), a vörösvértestek szétesése (hemolízis)

Nem ismert (a gyakoriság a rendelkezésre álló adatokból nem állapítható meg)
· véralvadási zavarok
· (allergiás) sokk
· a májsejtek károsodása, beleértve azok pusztulását is
· vesekárosodás, akut veseelégtelenség

További mellékhatások gyermekeknél és serdülőknél
A következő reakciókat gyakrabban jelentették gyermekek, mint felnőttek esetében:

Gyakori (10 beteg közül legfeljebb 1‑et érinthet)
· a vérlemezkék számának csökkenése (trombocitopénia)
· gyors szívverés (tahikardia)
· magas vagy alacsony vérnyomás
· megemelkedett epefestékszint a vérben (hiperbilirubinémia); megnagyobbodott máj
· akut veseelégtelenség, megemelkedett karbamidszint a vérben

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. 
A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell az Micafungin Pharma D&S‑et tárolni?

A gyógyszer gyermekektől elzárva tartandó!

Az injekciós üvegen és a dobozon feltüntetett lejárati idő után a gyógyszert nem szabad felhasználni. A lejárati idő az adott hónap utolsó napjára vonatkozik.

Ez a gyógyszer nem igényel különleges tárolást. 

A feloldott koncentrátumot és a felhígított oldatos infúziót azonnal fel kell használni, mivel semmilyen olyan tartósítószert nem tartalmaz, amely megvédhetné a baktériumok okozta fertőzéstől. Csak olyan képzett egészségügyi dolgozó készítheti elő alkalmazásra ezt a gyógyszert, aki az ehhez szükséges
teljes útmutatást gondosan elolvasta.

Nem használható fel a felhígított oldatos infúzió, ha az zavaros vagy csapadékot tartalmaz.

A hígított oldatos infúziót tartalmazó infúziós üveget/zsákot a fénytől való védelem érdekében egy lezárható, a fényt át nem eresztő zacskóba kell helyezni.

Az injekciós üveget csak egyszer szabad felhasználni. Ezért a fel nem használt, feloldott koncentrátumot azonnal ki kell önteni.


6.	A csomagolás tartalma és egyéb információk

Mit tartalmaz az Micafungin Pharma D&S?
· A készítmény hatóanyaga a mikafungin (mikafungin-nátrium formájában).
50 mg vagy 100 mg mikafungin injekciós üvegenként (mikafungin-nátrium formájában).
· Egyéb összetevők: laktóz‑monohidrát, citromsav (E330) és nátrium‑hidroxid (E524).

Milyen az Micafungin Pharma D&S külleme és mit tartalmaz a csomagolás?
A Micafungin Pharma D&S 50 mg vagy 100 mg por oldatos infúzióhoz való koncentrátumhoz fehér színű, liofilizált por.
A Micafungin Pharma D&S 1 db injekciós üveget tartalmazó dobozban kerül forgalomba.

A forgalomba hozatali engedély jogosultja és a gyártó

A forgalomba hozatali engedély jogosultja
Pharmaceutical Development and Services S.r.l. (PHARMA D&S S.R.L) 
Via Dei Pratoni 16,  
Scandicci, FI, 
50018 – Olaszország

Gyártó
European Pharma Hub Kft.
Gorcsev Ivan utca 5. Hrsz 7000/9, 
Warehouse 15 and 16, 2360 Gyal, 
Magyarország

Ezt a gyógyszert az Európai Gazdasági Térség tagállamaiban az alábbi neveken engedélyezték:

	 
Hollandia 
 
	Micafungine Pharma D&S 50 mg poeder voor concentraat voor oplossing voor 
infusie 

	
	Micafungine Pharma D&S 100 mg poeder voor concentraat voor oplossing 
voor infusie 

	 
Németország 

	Micafungin Pharma D&S 50 mg Pulver für ein Konzentrat zur Herstellung 
einer lnfusionslösung

	
	Micafungin Pharma D&S 100 mg Pulver für ein Konzentrat zur Herstellung 
einer lnfusionslösung 

	Spanyolország 
 
	Micafungina Pharma D&S 50 mg polvo para concentrado para solución para 
perfusión EFG 

	
	Micafungina Pharma D&S 100 mg polvo para concentrado para solución para 
perfusión EFG 

	Franciaország 
 
	MICAFUNGINE PHARMA D&S 50 mg, poudre pour solution à diluer pour 
perfusion 

	
	MICAFUNGINE PHARMA D&S 100 mg, poudre pour solution à diluer pour 
perfusion 

	Magyarország 

	Micafungin Pharma D&S 50 mg por oldatos infúzióhoz való koncentrátumhoz 

	
	Micafungin Pharma D&S 100 mg por oldatos infúzióhoz való koncentrátumhoz 

	Olaszország 
	Micafungina Pharma D&S 

	Lengyelország 
	Micafungin Pharma D&S 



Micafungin Pharma D&S 50 mg por oldatos infúzióhoz való koncentrátumhoz:
OGYI-T-24755/01 1× injekciós üvegben.

Micafungin Pharma D&S 100 mg por oldatos infúzióhoz való koncentrátumhoz:
OGYI-T-24755/02 1× injekciós üvegben.

A betegtájékoztató legutóbbi felülvizsgálatának dátuma: 2026. június.

------------------------------------------------------------------------------------------------------------------------------

Az alábbi információk kizárólag egészségügyi szakembereknek szólnak:

A Micafungin Pharma D&S‑t tilos az alább felsorolt gyógyszereken kívül más gyógyszerekkel keverni vagy ugyanabban az infúzióban beadni. A Micafungin Pharma D&S‑t aszeptikus módszerek alkalmazásával, szobahőmérsékleten, az alábbiak szerint kell feloldani és hígítani:

1. Az injekciós üvegről el kell távolítani a műanyag kupakot, és a dugót alkohollal fertőtleníteni kell.
2. Öt milliliter 9 mg/ml‑es (0,9%) nátrium‑klorid oldatos infúziót vagy 50 mg/ml‑es (5%) glükóz‑oldatos infúziót (a 100 ml‑es üvegből vagy zsákból kivéve) kell aszeptikusan és lassan befecskendezni minden egyes injekciós üvegbe, annak belső fala mentén. Bár a koncentrátum fel fog habzani, mindent el kell követni, hogy a képződő hab mennyisége minél kevesebb legyen. A milligrammban számított, kívánt dózis elérése érdekében a megfelelő számú injekciós üveg Micafungin Pharma D&S tartalmát kell feloldani (lásd az alábbi táblázatot).
3. Az injekciós üveget óvatosan forgatni kell. FELRÁZNI TILOS! A por teljesen fel fog oldódni. A koncentrátumot azonnal fel kell használni. Az injekciós üveget csak egyszer szabad felhasználni. Ezért a fel nem használt, feloldott koncentrátumot azonnal meg kell semmisíteni.
4. Minden egyes injekciós üvegből a feloldott koncentrátum teljes mennyiségét ki kell szívni, és vissza kell juttatni abba az infúziós üvegbe/zsákba, amelyből eredetileg kivették. A felhígított oldatos infúziót azonnal fel kell használni. Alkalmazásra készen, fénytől védve, és a fentiek szerint történt hígítást követően kémiai és fizikai stabilitása 25 °C‑on igazoltan legfeljebb 96 óra.
5. A hígított oldat szétoszlatása érdekében az infúziós üveget/zsákot óvatosan meg kell fordítani, de a habzás elkerülése érdekében NEM szabad felrázni. Az oldatot nem szabad felhasználni, ha az oldat zavaros vagy csapadék van benne.
6. A hígított oldatos infúziót tartalmazó infúziós üveget/zsákot a fénytől való védelem érdekében egy lezárható, a fényt nem áteresztő zacskóba kell helyezni.

Az oldatos infúzió elkészítése

	Dózis (mg)
	Felhasználandó, Micafungin Pharma D&S‑t tartalmazó injekciós üveg (mg/injekciós üveg)
	Az ampullánként hozzáadandó nátrium‑klorid (0,9%), vagy
glükóz (5%)
térfogata
	A feloldott por térfogata (koncentráció)
	Standard infúzió (100 ml‑re kiegészítve) Végső koncentráció

	50
	1 × 50
	5 ml
	kb. 5 ml (10 mg/ml)
	0,5 mg/ml

	100
	1 × 100
	5 ml
	kb. 5 ml (20 mg/ml)
	1,0 mg/ml

	150
	1 × 100 + 1 x 50
	5 ml
	kb. 10 ml
	1,5 mg/ml

	200
	2 × 100
	5 ml
	kb. 10 ml
	2,0 mg/ml



Feloldást és hígítást követően a színtelen oldatot intravénás infúzióban, kb. 1 óra alatt kell beadni.

